open-index/open-wikipedia-markdown huggingface dataset:
Hössen (Landkreis Horborg)

**Hössen** () is en Dörp in de Gemeen Seevdaal in’n Landkreis Horborg, Neddersassen.

To Hössen höört von öllers ok de Herrendiek mit to.

## Geografie

Hössen liggt in de Masch von de Elv an’n Rand na de Geest an de Seev. In’n Oosten un Süüdoosten von’n Oort liggt dat Naturschuulrebeed Ünner Seevdaal.

De Naveröörd sünd Bullenhuus, Over, Herrendiek, Wuhlenborg un Rosenweid in’n Noordoosten, Achterdiek, Stell un Fachenfelln in’n Süüdoosten, Maschen in’n Süüdwesten, Glüsen in’n Westen un Mäkelfeld, Lütt Moor un Groot Moor in’n Noordwesten.

## Historie

In’n Eersten Weltkrieg sünd ölven Soldaten ut Hössen fullen oder vermisst un in’n Tweten Weltkrieg 41.

In de Tied von 1970 bet 1977 is an de Bahnlien Hamborg–Hannover twüschen Maschen un Hössen de Rangeerbahnhoff Maschen anleggt worrn. Dorbi sünd ok de Seen üm Hössen rüm (See in’t grote Moor, Steller See, Junkernfeldsee) anleggt worrn.

### Verwaltungsgeschicht

In de Franzosentied von 1810 bet 1814 hett de Oort to de Mairie Mäkelfeld in’n Kanton Hittfeld höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Vaagdie Neeland-Over in dat Amt Horborg tohöört. Na 1885 weer dat in’n Kreis Horborg. 1932 is dat Deel von’n ne’en, grötteren Kreis Horborg worrn.

De Oort is an’n 1. Juli 1972 mit de Gemeenreform in Neddersassen Deel von de Gemeen Seevdaal worrn. Binnen de Gemeen Seevdaal billt Hössen nu tohoop mit Maschen un Host en Oortschop mit egen Oortsraad un Oortsbörgermeester.

### Inwahnertall

### Religion

Hössen is evangeelsch-luthersch präägt un höört to dat Kaspel von de Fredenskark in Maschen. Bevör disse Kark 1952 trech worrn is, hett de Oort to dat Kaspel von de Mauritius-Kark in Hittfeld tohöört.

För de Kathoolschen is de Goden-Hirt-Kark in Winsen tostännig.

### Wapen

Dat Wapen von Hössen wiest baven op gollen Grund en blauen Lööw un ünnen op op swarten Grund mit twee sülvern Striepen en sülvern Fisch.

De Lööw kummt ut dat Wapen von dat Förstendom Lümborg (Bruunswieker Lööw).

## Kultur

In Hössen steiht en Denkmaal för de Fullenen ut de twee Weltkrieg’.

In dat Dörp gifft dat dat Dörpgemeenschopshuus *Uns Dörphus*.

## Weertschop un Infrastruktur

De freewillige Füürwehr Hössen is an’n 1. April 1936 grünnt worrn. Vörher harr dat siet 12. August 1902 en Plichtfüürwehr geven.

### Verkehr

Dör Hössen loopt kene groten Straten. Över den *Grönen Damm* in’n Noorden kummt een na de Kreisstraat 29, de denn in’n Westen na Mäkelfeld geiht un in’n Noordoosten na Over. De *Hössener Straat* löppt in’n Süden över de Decatur-Brügg na Maschen.

De nächste Autobahn is de Autobahn 1. Dat gifft aver keen Opfohrt op de A&nbsp;1 in direkte Neegd. De nächste Opfohrt is dorüm de Opfohrt 2 Maschen op de Autobahn 39. De liggt so veer Kilometer in’n Süüdwesten von Hössen an de K&nbsp;86/K&nbsp;10. Över disse Opfohrt kummt een ok op de A&nbsp;1 un op de A&nbsp;7.

De nächste Bahnhoff is blots en poor hunnert Meter in’n Süden de Bahnhoff Maschen an de Bahnlien Hamborg–Hannover.

## Literatur

* Werner Steinbauer: *Geschichte des Dorfes Hörsten.* 2000

## Footnoten
Hörsten

**Hörsten** betekent

* Hörsten, Gemeen in’n Kreis Rendsborg-Eckernföör, Sleswig-Holsteen,
* Hörsten, Oort in de Gemeen Freborg in’n Landkreis Wittmund, Neddersassen.

Dat is ok de hoochdüütsche Naam von

* Hössen, Oort in de Gemeen Seevdaal in’n Landkreis Horborg, Neddersassen,
* Hösten, Oort in de Gemeen Swarm in’n Landkreis Deefholt, Neddersassen.
Nikodemus-Kark (Handörp)

De **Nikodemus-Kark** is de Kark von dat evangeelsch-luthersche Kaspel Handörp (Karkenkreis Hittfeld). Se is nöömt na Nikodemus.

## Historie

Dat hüdige Rebeed von de Nikodemus-Kark hett vör 1959 to’n groten Deel to dat Kaspel von de Martins-Kark in Jesborg höört un to’n lüttjeren Deel to de Kaspels von de Johannes-de-Döper-Kark in Töst un de Jakobi-Kark in Hanstää (Inzmöhlen).

Nadem 1901 de Heidbahn anleggt worrn is, sünd de Öörd an de Bahnlien bilütten jümmer mehr wussen. Besünners in de Tied an’t Enn von’n Tweten Weltkrieg sünd ok noch veel Utbummte ut Hamborg in de Noordheid tagen.

De Weg von Handörp un de Dörper ümto na Jesborg weer wied un dorüm schull in Handörp en ne’e Kark boot warrn.

De Grundsteen von de Kark is to Pingsten 1957 leggt worrn. De Plaans hett de Architektin Annemarie Küster ut Horborg maakt. Dat Utsehn schull sik an an ole Wehrkarken anlehnen, von wegen dat de Kark glieks blangen en ole Schanzenanlaag ut dat Middelöller liggt. De Kark is an’n 30. März 1959 von Landssupperndent Wilhelm Dornblüth wieht worrn. De Gebüüd bestünnen ut Kark, Kumfermandensaal un Parrhuus. De Kumfermandensaal is an’t Enn von de Johren 1970 to en Gemeenhuus utboot worrn.

De Grundsteen för de Martin-Luther-Kark in Holm-Seppens is 1974 leggt worrn. 1977 is disse Kark egenstännige Karkengemeen worrn. Den Parrbezirk Holm-Seppens mit de Öörd Holm, Seppens un Holm-Seppens hett de Nikodemus-Kark an de ne’e Kark afgeven.

De Öörd Will, Kamp un Todtshorn ut dat Kaspel Töst hett de Oort eerst later tokregen.

De Karkhoff un de Krüüzkapell in Will höört ok de Nikodemus-Karkengemeen to.

## Pastoorn

* 1959–: Werner Peters
* Werner ?
* ~1983–2001: Werner Schmidt
* 2002–Juni 2008: Jobst Kleinichen
* 1. März 2009–2014: Jens Gillner
* 1. März 2009–: Jennifer Gillner

## Kaspel

To dat Kaspel Handörp höört de Öörd Handörp, Hinkenbossel, Hökel, Inzmöhlen, Kamp (mit Kamperlien un Haßel), Ottermoor, (Groot un Lütt) Todtshorn, Will (mit Cordshagen) un Wörm.

De Naverkaspels sünd Holm-Seppens in’n Noordoosten, Hanstää in’n Süüdoosten, Snevern in’n Süden un Töst in’n Noordwesten.

## Literatur

* *50 Jahre Nikodemus Gemeinde Handeloh.* 2009

## Weblenken

* Websteed von de Karkengemeen (hoochdüütsch)
Hollen (Landkreis Rodenborg)

**Hollen** () weer en Hoff in de Gemeen Vörwark (Samtgemeen Tarms) in’n Landkreis Rodenborg, Neddersassen. De Hoff is fröher deelwies ok mit to Hollinghusen tellt worrn.

## Geografie

De Hoff leeg en knappen Kilometer in’n Oosten von de Wall.

De Naveröörd sünd Hollinghusen un Vörwark in’n Noorden, Stapel in’n Noordoosten, Benkel un Northauen in’n Süüdoosten, Otterst in’n Süden, Dipshorn in’n Westen un Wilst in’n Noordwesten.

## Historie

### Verwaltungsgeschicht

De Oort hett vör 1859 to dat Amt Otterbarg tohöört. As dat Amt 1859 oplööst worrn is, is de Hoff jüst as de Rest von dat Kaspel Otterst in dat Amt Achem wesselt. Dör en Verordnung von’n 22. Mai 1861 is de Hoff aver to’n 1. Juli 1861 in dat Amt Zeven leggt worrn. Dorbi is de Hoff von de polietsche Gemeen Otterst in de Gemeen Vörwark wesselt. Na 1885 weer dat in’n Kreis Zeven. 1932 is dat Deel von’n Kreis Bremervöör worrn un 1977 von’n Landkreis Rodenborg.

### Inwahnertall

### Religion

Hollen weer evangeelsch-luthersch präägt un hett to dat Kaspel von de Martinskark in Otterst höört.

## Footnoten
Dohrn

**Dohrn** is de Familiennaam von

* Anton Dohrn (1840–1909), düütschen Zooloog,
* Bernardine Dohrn (* 1942), US-amerikaansche Juristin un Aktivistin,
* Carl August Dohrn (1806–1892), düütschen Entomoloog,
* Georg Dohrn (1867–1942), düütschen Dirigent un Pianist,
* Gerhard Dohrn-van Rossum (* 1947), düütschen Historiker,
* Harald Dohrn (1885–1945), düütschen Regimekritiker,
* Heinrich Dohrn (1838–1913), düütschen Naturwetenschopper un Politiker,
* Helga Dohrn (*Helga Dohrn-Kennedy*; * 1914), öösterrieksche Schauspelerin,
,
* Max Dohrn (1874–1943), düütschen Chemiker,
* Peter Dohrn (1880–1967), düütschen Politiker,
* Reinhard Dohrn (1880–1962), düütschen Zooloog,
* Rudolph Dohrn (1836–1915), düütschen Gynäkoloog,
* Tobias Dohrn (1910–1990), düütschen Klassischen Archäoloog,
* Verena Dohrn (* 1951), düütsche Historikerin,
* Walt Dohrn (* 1970), US-amerikaanschen Dreihbookschriever, Speelbaas, Musiker un Synchroonspreker,
* Wolf Dohrn (1878–1914), düütschen Schriever un Soziaalreformer.

Dohrn is en annere Schrievwies för den Naam

* Duhrn, Oort in de Gemeen Duhrn in’n Landkreis Horborg, Neddersassen.

Kiek ok bi: Dorn, Doorn.
Nettelbarg

**Nettelbarg** () is en lütten Oort in de Gemeen Winsen in’n Landkreis Horborg, Neddersassen. De Oort höört polietsch al von öllers bi Tönnhusen mit bi. De Hüüs an de *Drager Straat* höört bi de Oortschop Lassrönn bi.

## Geografie

De Oort liggt in de Binnenmasch von Ilmenau un Elv. An Nettelbarg vörbi löppt de Ilmenaukanaal. Fröher leeg de Oort en poor hunnert Meter af von de Ilmenau. Eerst as in de Johren  1886 bet 1890 de Ilmenaukanaal anleggt worrn is, hebbt se den Kanaal direkt an Nettelbarg langs boot. De Slüsengraven münnt bi Nettelbarg in’n Ilmenaukanaal. An de Münn von’n Slüsengraven liggt en Schöppwark. In’n Westen liggt dat Naturschuulrebeed Ilmenau-Luh-Daal.

De Naveröörd sünd Draag in’n Noordoosten, Tönnhusen in’n Oosten, Sangenstää in’n Süüdoosten, Bossel in’n Süden, Winsen in’n Süüdwesten un Lassrönn in’n Noordwesten.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Winsen in’n Kanton Winsen höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to dat Amt Winsen tohöört. Na 1885 weer dat in’n Kreis Winsen. 1932 is dat Deel von’n Kreis Horborg worrn.

De Oort is an’n 1. Juli 1972 as Deel von de Gemeen Tönnhusen mit de Gemeenreform in Neddersassen an de Gemeen Winsen kamen.

### Inwahnertall

### Religion

Nettelbarg is evangeelsch-luthersch präägt un höört to dat Kaspel von de Marien-Kark in Winsen.

För de Kathoolschen is de Goden-Hirt-Kark in Winsen tostännig.

## Weertschop un Infrastruktur

In’n Süüdoosten von Nettelbarg leeg fröher en lütten Haven an’n Ilmenaukanaal. Disse Haven weer bet 1995 in Bedriev.

### Verkehr

Dör Nettelbarg löppt de Landsstraat 217, de in’n Noordoosten na Draag, Drennhusen, Elvstörp, Stoov un Swinn geiht un in’n Süüdwesten na Winsen. In’n Oosten geiht de Kreisstraat 2 na Tönnhusen, Hunnen un O’rshusen un denn na de Bundsstraat 404 to.

De nächste Autobahn is de Autobahn 39 (Afsnidd Hamborg–Lümborg). De Opfohrt 4 Winsen-Oost liggt so fiev Kilometer in’n Süüdwesten von Nettelbarg an de K&nbsp;84.

De nächste Bahnhoff is so bi fiev Kilometer wied weg in’n Süüdwesten de Bahnhoff Winsen an de Bahnlien Hamborg–Hannover. Von 1912 bet 1966 harr Nettelbarg ok en egen Bahnhoff an de Bahnlien Winsen–Meschacht.

## Footnoten
Eenhoff

**Eenhoff** () is en Hoff in de Gemeen Karkgellsen (Samtgemeen Gellsen) in’n Landkreis Lümborg, Neddersassen.

## Geografie

De Oort liggt in de Lümbörger Heid. Bi Eenhoff liggt de Born von de Roddau.

De Naveröörd sünd Radbrouk un Mechtsen in’n Noordoosten, Dachmessen un Karkgellsen in’n Süüdoosten, Westergellsen un Hitzker in’n Süüdwesten, Veerhöben in’n Westen un Beborg in’n Noordwesten.

## Historie

Eenhoff kummt 1275 as *Bardenbostel* toeerst in en Lehnregister von de Grafen von Swerin vör. 1352 warrt de Oort an dat St.-Michaelsklooster in Lümborg verköfft. 1450 kummt Bardenbostel as een von fiev Hööv vör. Veer hebbt dicht bienanner legen un Veerhöben billt, de föffte Hoff weer wat afsieds de Eenhoff. De Hoff hett to disse Tied Wernecke Schmedt tohöört. De Familie Schmedt un later de Familie Hagelberg hett de Hoff bet 1878 tohöört. In dat Johr hett denn de Kloosterkamer Hannover den Hoff övernahmen un dor en Deensthuus för en Förster anleggt. De Heid un dat Ackerland üm den Hoff rüm sünd opforst worrn. Op’n Hoff weer ok en Gasthuus inricht.

In de Tied na 1894 hebbt sik för twee Johr Clara Ward un Rigó Jancsi in dat Gasthuus ophollen. De Affäär twüschen de beiden hett in jemehr Tied en ganze Tied de Dagbläder op Draff holln.

Dat Gasthuus is an’n 16. August 1946 afbrennt. De Försteree is 1970 na Karkgellsen leggt worrn. Von 1970 bet 1991 hett denn de Familie Eisermann op’n Hoff leevt.

### Verwaltungsgeschicht

In de Franzosentied von 1810 bet 1814 hett de Oort to de Mairie Karkgellsen in’n Kanton Garlstörp höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1852 to de Amtsvaagdie Garlstörp in dat Amt Winsen tohöört un denn von 1852 bet 1859 to dat Amt Solzhusen. 1859 schull de Oort trügg in dat Amt Winsen wesseln, aver dör en Verordnung von’n 22. Juni 1859 is de Oort an dat Amt Lüün afgeven worrn. Dit Amt is von 1862 af an Amt Lümborg nöömt worrn. Na 1885 weer Eenhoff in’n Kreis Lümborg. 1932 is dat Deel von’n ne’en, grötteren Kreis Lümborg worrn.

Vör 1859 hett de Oort to de Buurschop Veerhöben tellt, is denn aver in de Gemeen Karkgellsen wesselt.

### Inwahnertall

### Religion

Eenhoff is evangeelsch-luthersch präägt un höört to dat Kaspel von de Laurentius-Kark in Karkgellsen.

För de Kathoolschen is de St.-Marien-Kark in Lümborg tostännig.

## Weertschop un Infrastruktur

### Verkehr

Von Eenhoff ut gifft dat blots lüttjere Feldweeg na Veerhöben, Radbrouk un Karkgellsen. In Veerhöben is de nächste wat grötter Straat de Kreisstraat 4, in Radbrouk de Kreisstraat 42 un in Karkgellsen de Landsstraat 216.

De nächste Autobahn is de Autobahn 39 (Afsnidd Hamborg–Lümborg). De nächsten Opfohrten sünd de Opfohrt 4 Winsen-Oost un de Opfohrten in Lümborg op de A&nbsp;39/B&nbsp;4.

De nächste Bahnhoff is de Bahnhoff Radbrouk an de Bahnlien Hamborg–Hannover.

## Footnoten
Lynn Whitfield

**Lynn Whitfield** (* as *Lynn Butler-Smith* 6. Mai 1953 in Baton Rouge, Louisiana) is en US-amerikaansche Schauspelersche.

## Leven un Wark
Whitfield is as Afroamerikanerin boren. Se is de Dochter vun en Tähndokter un hett an de Howard University studeert. Se hett för de Theatergrupp *Black Repertory Company* in Washington, D.C. arbeit, de ünner annern vun Van Whitfield grünnt weer. Den hett se 1974 heiraat. De Eh hett man blots veer Johren holen. 1981 harr se mit de Feernsehreeg *Hill Street Blues* ehr eerste Feernsehrull. Teihn Johren later harr se in de Feernsehprodukschoon *Josephine* de Hööftrull, för de se uttekent worrn is. 1990 hett Whitfield den Speelbaas Brian Gibson heiraat, mit den se een Dochter hett. Ok disse Eh is na twee Johren wedder scheedt worrn.

## Filmrullen (Utwahl)

## Utteken
Whitfield weer bit hüüt (Oktober 2015) för mehr as twintig Filmpriesen vörslahn, dorünner ok eenmol för den Golden Globe. Uttekent weer se achtmol, dorünner mit:
* 1991: mit den *[[Emmy]]* in de Kategorie *Rutragen Hööftdorstellersche in en Minireeg* för *The Josephine Baker Story*
* 1993: mit den *[[Image Award]]* in de Kategorie *Rutragen Hööftdorstellersche in en Minireeg oder Feernsehfilm* för *The Josephine Baker Story*
* 1994: mit den *[[Image Award]]* in de Kategorie *Rutragen Hööftdorstellersche in en Minireeg oder Feernsehfilm* för I’ll Fly Away*
* 1999: mit den *Image Award* in de Kategorie *Rutragen Hööftdorstellersche in en Feernsehfilm oder Minireeg* för *The Wedding*
* 2005: mit den *Image Award* in de Kategorie *Rutragen Hööftdorstellersche in en Feernsehfilm oder Minireeg* för *Redemption: The Stan Tookie Williams Story''

## Borns


## Weblenken
Eddels

**Eddels** () is en Dörp in de Gemeen Seevdaal in’n Landkreis Horborg, Neddersassen.

## Geografie

De Naveröörd sünd Metzendörp in’n Noorden, Emmelndörp in’n Noorden, Hittfeld in’n Oosten, Lindhost un Helmsdörp in’n Süüdoosten, Klecken in’n Süüdwesten, Hinteln un Jiddens in’n Westen un Tötsen in’n Noordwesten.

## Historie

In’n Eersten Weltkrieg sünd fiev Soldaten ut Eddels fullen oder vermisst.

### Verwaltungsgeschicht

In de Franzosentied von 1810 bet 1814 hett de Oort to de Mairie Hittfeld in’n Kanton Hittfeld höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1852 to de Vaagdie Hittfeld in dat Amt Horborg tohöört un denn von 1852 bet 1859 to dat Amt Hittfeld. 1859 is dat wedder Deel von dat Amt Horborg worrn. Na 1885 weer dat in’n Kreis Horborg. 1932 is dat Deel von’n ne’en, grötteren Landkreis Horborg worrn.

De Oort is 1928 tohoop mit Karoxbossel Deel von de Gemeen Hittfeld worrn. De Gemeen Hittfeld is an’n 1. Juli 1972 mit de Gemeenreform in Neddersassen Deel von de Gemeen Seevdaal worrn un billt nu tohoop mit Emmelndörp, Helmsdörp un Lindhost en Oortschop mit egen Oortsraad un Oortsbörgermeester binnen de Gemeen Seevdaal.

### Inwahnertall

### Religion

Eddels is evangeelsch-luthersch präägt un höört to dat Kaspel von de Mauritius-Kark in Hittfeld.

För de Kathoolschen is de St.-Ansgar-Kark in Hittfeld tostännig, dat siet 2014 to de Karkengemeen Goden Hirt in Winsen tohöört.

## Kultur

In Eddels steiht en Denkmaal för de Fullenen ut den Eersten Weltkrieg.

## Weertschop un Infrastruktur

### Verkehr

Dör Eddels löppt de Kreisstraat 11, de in’n Noordwesten na Tötsen geiht un in’n Oosten bi Hittfeld an de Landsstraat 213 ran. De L&nbsp;213 löppt in’n Noorden över Sinsdörp un Wilsdörp na Horborg un in’n Süden över Helmsdörp, Harmsdörp un Bensdörp na Jesborg.

De nächste Autobahn is de Autobahn 1 (Afsnidd Hamborg–Bremen). De Opfohrt 41 Hittfeld liggt knapp twee Kilometer in’n Süüdoosten von Eddels an de L&nbsp;213. De Opfohrt 35 Fleest op de A&nbsp;7 liggt so veer Kilometer in’n Noordoosten an de L&nbsp;213.

De nächste Bahnhoff is so bi dree Kilometer wied weg in’n Noordoosten de Bahnhoff Hittfeld an de Bahnlien Hamborg–Bremen.

## Lüüd

De Maler Leopold von Kalckreuth hett von 1907 af an in Eddels leevt un is dor 1928 doodbleven. Ok de Bildhauers Martin Irwahn un Ruth Godbersen hebbt in Eddels leevt.

## Footnoten
Röndahl

**Röndahl** () is en lütten Oort in de Gemeen Solzhusen (Samtgemeen Solzhusen) in’n Landkreis Horborg, Neddersassen. De Oort höört polietsch al von öllers bu Puunsen mit bi.

## Geografie

De Oort liggt in de Lümbörger Heid an’n Westrand von’n Gellser Anfang un en beten mehr as 500 Meter in’n Oosten von de Luh. En 418 Hektar groot Rebeed ümto is as Landschopsschuulrebeed Röndahl schuult.

De Naveröörd sünd Westergellsen un Karkgellsen in’n Noordoosten, Sugellsen in’n Oosten, Wetzen in’n Süüdoosten, Puunsen in’n Süüdwesten, Eyndörp in’n Westen un Solzhusen un Luhmöhlen in’n Noordwesten.

## Historie

Röndahl kummt an’n 27. September 1124 as *Reindale* toeerst in de Oorkunnen vör, as Paapst Calixt II. den Besitt von dat Klooster Rastäe bestätigt.

In’n Däänsch-Sweedschen Krieg von 1657/1658 sünd de Dänen in dat Rebeed infullen. Dorbi is ok Röndahl utplünnert worrn. De Hoff leeg nu för 150 Johr wööst.

An’n 8. September 1771 is de Hoff denn in en Arventinshoff ümwannelt worrn.

Later hett de Hoff de Familie Reemtsma tohöört.

### Verwaltungsgeschicht

In de Franzosentied von 1810 bet 1814 hett de Oort to de Mairie Karkgellsen in’n Kanton Garlstörp höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Amtsvaagdie Garlstörp in dat Amt Winsen tohöört. Blots in de Johren 1852 bet 1859 hett de Oort för en Tied to dat Amt Solzhusen höört. Na 1885 weer dat in’n Kreis Winsen un 1932 is dat Deel von’n Kreis Horborg worrn.

De Oort is an’n 1. Juli 1972 as Deel von de Gemeen Puunsen mit de Gemeenreform in Neddersassen an de Gemeen Solzhusen kamen.

### Inwahnertall

### Religion

Röndahl is evangeelsch-luthersch präägt un höört to dat Kaspel von de Johannis-Kark in Solzhusen.

För de Kathoolschen is de St.-Maria-Kark in Äästörp tostännig, de siet 1. November 2014 to de Karkengemeen St. Petrus in Bookholt tohöört.

## Weertschop un Infrastruktur

### Verkehr

Von Röndahl löppt en lüttjere Straat na Puunsen an de Landsstraat 234, de in’n Noorden na Solzhusen un Winsen geiht un in’n Süden över Betzendörp na Amelkusen an de Bundsstraat 209 ran.

De nächste Autobahn is de Autobahn 7 (Afsnidd Hamborg–Hannover). De Opfohrt 41 Äästörp liggt so ölven Kilometer in’n Westen von Röndahl an de K&nbsp;5.

De nächste Bahnhoff is so bi 19 Kilometer wied weg in’n Oosten de Bahnhoff Düütsch Äwern an de Bahnlien Hamborg–Hannover. Von 1906 bet 1970 hett dat in de Neegd in Eyndörp an de Bahnlien Winsen–Hützel ok en Bahnhoff mit Personenverkehr geven. De weer söss Kilometer wied weg in’n Westen.

## Footnoten
Andamanenaante

De **Andamanenaante** oder **Andamanen-Wittkehlaante** (*Anas albogularis*) is en lüttje Aart mank de Aanten an sik, de to de Swemmaanten tohören doot. Faken warrt düsse Aante as en Unneraart vun de Indoneesche Wittkehlaante ankeken un unner den Naam *Anas gibberifrons albogularis* upföhrt. Ok BirdLife International lett düt Taxon nich gellen un gifft dor düsse Aante densülvigen Status um, as de Sunda-Wittkehlaante („gor keen Sorgen“).  

## Utsehn, Leven un Freten
De Andamanenaante is mehrstendeels bruun. Kopp un Hals sünd en beten at bleeker. De Aante hett en witten Ring um de Ogen to. Se leevt in Mangroven un Lagunen, hen un wenn is se ok in Swemmbäder in de Goorns vun Minschen to finnen, de up de Andamanen leevt. Over Nacht gaht se up de Riesfeller to’n freten. De Brödeltied geiht vun Juli bit Oktobermaand. De Aanten maakt en Nest ut Gras un leggt dor um un bi negen Eier rin. Lang weer annahmen wurrn, düsse Vagels bröödt in holle Böme, man dor gifft dat keen Bewies for. De Andamanenaante fritt nich bloß Planten, man ok Weekdeerter un Liddföte. 

## Wo de Aante vörkamen deit
De Vagel leevt up de Inselgrupp vun de Andamanen in den Golf vun Bengalen twuschen Indien un Myanmar. Bi en Unnersöken in de Johre 1995 – 1998 is taxeert wurrn, datt de Populatschoon vun düsse Aante bloß noch bi 500 – 600 Deerter groot is. Wenn de IUCN den Status vun düsse Aante as egene Aart gellen laten dö, denn so möss se wohrschienlich en annern Status up de Rode List kriegen. 

## Belege


## Kiek ok bi
* List vun Vagels
Neendörp

**Neendörp** betekent

* Neendörp, Stadtdeel von de Stadt Hamborg,
* Neendörp, Oort in de Gemeen Fehmarn in’n Kreis Oostholsteen, Sleswig-Holsteen,
* Neendörp, Oort in de Gemeen Neendörp-Sachsenbann in’n Kreis Steenborg, Sleswig-Holsteen,
* Neendörp, Gemeen in’n Kreis Steenborg, Sleswig-Holsteen,
* Neendörp, Oort in de Gemeen Neehuus in’n Landkreis Lümborg, Neddersassen.
Bendsdörper Möhl

De **Bendsdörper Möhl** is en Watermöhl an’n Bendsdörper Möhlenbeek in Bendsdörp, de as Koornmöhl bruukt worrn is. Se is as Bodenkmaal schuult un liggt in’n Oosten von’n Oort an de Landsstraat 213.

## Historie

De Möhl is 1752 anleggt worrn un de Möhlenbeek, de in de Seev münnt, is to en Möhlenbeek opstaut worrn, de vondaag söven Morgen groot is.

De hüdige Watermöhl is 1886 von Wilhelm Bohlmann boot worrn. Later hett de Familie Peters den Hoff köfft.

Dat Hauptgebüüd von 1752 is 1942 afbrennt, de Möhl sülvs hett dor aver nix bi afkregen. De Möhl hett noch bet 1974 Koorn mahlt. Na disse Tied is de Möhl von 1982 af an blots noch för den Egenbedarf von de Bueree op’n Hoff bruukt worrn un hett ünner annern Peerfoder un Schroot för de Fisch in’n Möhlendiek maahlt. Waterrad un Mahltechnik sünd ok vondaag noch vörhannen. De Möhlendiek warrt nu as Angeldiek bruukt.

Dat Möhlenrad as Symbool för de Bendsdörper Möhl dükert vondaag ok in dat Wapen von de Gemeen Bendsdörp op.
Jindřich Balcar

**Jindřich Balcar** (* 22. März 1950 in Jablonec nad Nisou; † 21. November 2013 in Liberec, Tschechien) weer en tschechoslowaaksch Skispringer.

Balcar geev sien internatschonal Debüt bi de Veerschanzentournee 1974/75. Nah en 25. Platz in Oberstdorf un en 41. Platz in Garmisch-Partenkirchen folg en 13. Platz in Innsbruck un de 16. Platz in Bischofshofen. An' Enn' keem he up den 17. Platz in de Gesamtwertung vun de Tournee. En Johr bi de Veerschanzentournee 1975/76 reck he in all veer Springen en Platz ünner de best twintig (Oberstdorf Platz 15, in Garmisch Platz 11, in Innsbruck Platz 20 un in Bischofshofen Platz 13). An' Enn' reck dat denn för Platz 13 in de Tournee-Gesamtwertung. Bi de Olympischen Winterspielen 1976 in Innsbruck reck he nah Sprüngen up 88 un 81 Meter den 27. Platz. 

Jindřich Balcar weer de öllere Bröer vun den ebenfalls als Skispringer spoodrieken Jaroslav Balcar.

## Weblenken
* Jindřich Balcar in de Datenbank vun de FIS (engelsch)
* Jindřich Balcar in de Datenbank vun Sportsreference.com [engelsch)

## Enkeld Nahwiesen
Guldbeker Möhl

De **Guldbeker Möhl** is en Watermöhl an’n Guldbeek bi dat Dörp Guldbeek, de as Koornmöhl bruukt worrn is.

## Historie

De Möhl keem 1550 toeerst in de Oorkunnen vör un hett fröher dat Klooster Harsfeld tohöört. Se liggt en Stück in’n Oosten von dat Dörp Guldbeek na Rahmstörp to an’n Guldbeek, de later in de Eest münnt. De Guldbeek is dor to en knapp een Hektar groten Möhlendiek opstaut.

Bet in dat 20. Johrhunnert hett dat veel Hannel mit *Dullhunnsbotter* geven. Na en olen Höhnergloven schull en besünnere Botter, de in de Möhl herstellt worrn is, helpen, wenn een von en dullen Hund beten worrn is. An’n 23. Juni is de sure Rahm ut dat Dörp tohoophaalt worrn un na Sünnünnergang hebbt de Deerns ut dat Dörp dat op’n Flett von de Möhl bottert. An’n 24. Juni, den Johannisdag, is de Botter in en groten Ketel mit Dullhunnskruud (*Centaurium*) kaakt worrn.

De Möhl hett in dat 20. Johrhunnert en Turbin kregen un mit twee Schrootgäng arbeidt. Bet 1980 is de Möhl noch bruukt worrn, sietdem verfallt se bilütten.

### Inwahnertall

## Footnoten
Amt Addelborg

Dat **Amt Addelborg** weer en Verwaltungsrebeed in dat Königriek Hannover binnen de Landdrostie Lümborg mit Seet in Addelborg.

Dat Leid över dat Amt harr en Amtmann.

## Geografie

Dat Amt is in’n Noorden an Holsteen grenzt, in’n Noordoosten an Mekelborg-Swerin, in’n Oosten an dat Amt Bleikd, in’n Süden dat Gericht Lüsborg un dat Amt Scharnbääk-Bütel un in’n Westen dat Amt Winsen un dat Gericht Övermeschacht (Stand 1848).

## 1815 bet 1852

Dat Rebeed von dat Amt hett vör 1815 to dat Amt Loonborg in dat Hartogdom Sassen-Loonborg tohöört. Dat Hartogdom weer siet 1689 in Personalunion mit dat Kurförstendom Hannover verbunnen. Op’n Wiener Kongress hett Hannover an’n 29. Mai 1815 dat Hartogdom „rechts von de Elv“ an Prüßen afgeven (wat Prüßen denn aver al en poor Daag later gegen Sweedsch-Vörpommern intuuscht hett, wat siet 1814 to Däänmark hören dee, so dat Sassen-Loonborg na 1815 in Personalunion mit dat Königriek Däänmark verbunnen weer). De Rebeden links von de Elv sünd bi Hannover bleven. Ut disse Rebeden, de von dat Amt Loonborg nu aftrennt weren, is dat ne’e Amt Addelborg billt worrn. Dat weer en Striepen von de Masch von de Elv von Tesp bet Barför.

To’n 10. November 1835 sünd dat Röhrsche Halvhuus in Barför un de Soltausche Kaatsteed to Hittbargen von dat Amt Scharnbääk in dat Amt Addelborg wesselt.

1848 weer dat Amt so 54,16 km² groot.

As to’n 1. Mai 1852 dat Gericht Övermeschacht oplööst worrn is, is dat Deel von dat Amt Addelborg worrn.

### Öörd Stand 1848

## 1852–1859

Dat Amt Addelborg hett bi de Verwaltungs- un Justizreform an’n 1. Oktober 1852 in dat Königriek Hannover von dat Amt Scharnbääk de Gemenen Bourm, Brietel, Bütel, Bullendörp, (Vörwark un Afboersteden) Buscherbarg, Echen un Lüürshusen tokregen, von dat Amt Winsen de Gemenen Sanknies un Dreckhorborg un von dat Amt Bleikd de Gemenen Bookelkaten, Jörnsdörp, Dörp Lüüsborg un Good Lüüsborg.

As Gericht för dat Amt is to’n 1. Oktober 1852 dat Amtsgericht Addelborg inricht worrn.

## Na 1859

1859 bi de nächste Verwaltungsreform is dat Amt Addelborg Deel von dat Amt Lüün worrn.

## Inwahnertall

## Amtlüüd

* ~1818/1827: Amtsassesser Eberhard Christian Compe
* ~1829–1837: Amtsassesser Ludwig August Schlüter
* 1837–1838: Amtsassesser Friedrich Carl Heinrich Lodemann
* ~1840/1851: Amtsassesser Georg Heinrich Meyer
* 1853–1857: Heinrich Holtzermann
* 1857–1859: överdragen an dat Amt Lüün

## Footnoten
Gericht Jeem

Dat **Gericht Jeem** weer en Patrimonialgericht in Bremen-Veern un in dat Königriek Hannover binnen de Landdrostie Stood. Dat Rebeed von dat Gericht höört vondaag to de Gemeen Jeem. Dor hebbt de Öörd Jeem (mit Siek), Wehldörp (mit Wehldörperholt) un Bokel (mit dat Good Bokel) tohöört. De Oort Heesdörp blots bet 1740. Gerichtsherrn weren de Familie von Marschalck op Good Bokel.

## Historie

De öllsten bekannten Gerichtsherrn weren de Familie von Borgh. Dat Gericht hett gliektiedig de Böörd Jeem in dat Amt Zeven billt, weer aver ok Patrimonialgericht. Üm 1500 kummt dat Gericht in dat Vörder Register as Freebann vör.

1810 hett Frankriek ünner Napoleon dat Gericht innahmen. In disse Franzosentied hett dat toeerst bet to’n 31. Dezember 1810 to dat Departement von de Elv- un Wersermünn in dat Königriek Westfalen höört un denn to dat Departement von de Wersermünnen un direkt to Frankriek. Dat Rebeed von dat Gericht hett in disse Tied in de Mairie Jeem in’n Kanton Rodenborg legen. 1813 müssen de Franzosen dat Rebeed denn opgeven un de ole Stand is wedderkamen.

## Inwahnertall

## Footnoten
Drumbargen

**Drumbargen** () is en lütten Oort in de Gemeen Asendörp (Samtgemeen Hanstää) in’n Landkreis Horborg, Neddersassen. De Oort höört polietsch al von öllers bi Asendörp mit bi.

## Geografie

De Oort liggt in de Lümbörger Heid. In’n Süüdwesten liggt dat Holtrebeed Töps un in’n Süden de 107 Meter över NN hoge Hummelsbarg. Bi Drumbargen hett ok de Moorbeek sien Born, de later in de Smale Au münnt.

De Naveröörd sünd Asendörp in’n Noordoosten, Diekshuus in’n Oosten, Hanstää in’n Süüdoosten, Wesel in’n Süüdoosten, Höpen un Schierhoorn in’n Westen un Hassel, Wiedenhoff un Jesborg in’n Noordwesten.

## Historie

De Landschop üm den hüdigen Oort mit en Reeg lüttje Heidbargen is *Drumbargen* nöömt worrn. In de Tied üm 1800 rüm hett Peter Coors en Anboersteed in dit Rebeed anleggt. Na em hett de Oort Coorshusen heten. Vondaag is de Naam Drumbargen bekannter. In de Johren 1930 sünd denn bi’n Hoff Coorshusen ok en Reeg Feernhüüs von Hambörgers boot worrn, de över de Wekenennen un Feern in de Lümbörger Heid kemen.

### Verwaltungsgeschicht

De Oort hett vör 1885 to de Amtsvaagdie Garlstörp in dat Amt Winsen tohöört. Blots in de Johren 1852 bet 1859 hett de Oort för en Tied to dat Amt Solzhusen höört. Na 1885 weer dat in’n Kreis Winsen un 1932 is dat Deel von’n Landkreis Horborg worrn.

### Religion

Drumbargen is evangeelsch-luthersch präägt un höört to dat Kaspel von de Jakobi-Kark in Hanstää.

För de Kathoolschen is de St.-Petrus-Kark in Bookholt tostännig.

## Weertschop un Infrastruktur

### Verkehr

Dör Drumbargen löppt de Kreisstraat 55, de in’n Westen över Schierhoorn na Holm geiht un in’n Süüdoosten över Diekshuus na Hanstää an de Landsstraat 213 ran. Von Diekshuus geiht de K&nbsp;60 in’n Noorden na Asendörp un dor ok an de L&nbsp;213. De L&nbsp;213 wedder geiht in’n Noorden na Jesborg, Bendsdörp un Hittfeld un in’n Süüdoosten na Äästörp.

De nächste Autobahn is de Autobahn 7 (Afsnidd Hamborg–Hannover). De Opfohrt 39 Thieshoop liggt so teihn Kilometer in’n Noordoosten von Drumbargen an de L&nbsp;215.

De nächste Bahnhoff is so bi söven Kilometer wied weg in’n Westen de Bahnhoff Büsenbeekdaal an de Heidbahn. De Bahnhoff Bookholt an de Bahnlien Hamborg–Bremen liggt so bi teihn Kilometer in’n Noordwesten.

## Footnoten
List vun de Liddmaaten vun den Neddersassischen Landdag (5. Wahlperiood)

De **List vun de Liddmaaten vun den  Neddersassischen Landdag (5. Wahlperiood)** enthollt all Afordneten, de in de 5. Wahlperiood (1963–1967) den Landdag Neddersassen anhörrt hemm.  

## Tosommensetten

Nah de Landdagswahl an’ 19. Mai 1963 hett sück de Landdag as folgt tosommensett:

## Landdagspräsident
* Richard Lehners (SPD)

## Fraktschonsvörsitter
* SPD-Fraktschoon Robert Hoffmeister (1963–1966)Wilhelm Baumgarten (1966–1967) 
* CDU-Fraktschoon Alois Scherf (1963–1965)Bruno Brandes (1965–1967) 
* FDP-Fraktischoon Winfrid Hedergott 

## Afordnete
LWL = Landswahlvöslag

## Literatur
* Barbara Simon: *Abgeordnete in Niedersachsen 1946–1994: Biographisches Handbuch.* Niedersächsischer Landtag, Hannover 1996
Krunoslav Hulak

**Krunoslav Hulak** (* 25. Mai 1951 in Osijek; † 23. Oktober 2015 in Zagreb) weer en  kroaatsch, fröher jugoslaawsch Schachspeler.

## Leven
Krunoslav Hulak kreeg 1974 vun de FIDE den Titel Internatschonaler Meester un 1976 den vun en Grootmeester. He nehm tüschen 1982 un 1996 an söss Schacholympiaden deel un speel je dree för de jugoslaawsch (1982, 1986 un 1990) un för de  kroaatsch Mannschap (1992, 1994, 1996), buterdem speel he bi Mannschapseuropameesterschapen 1977, 1980, 1983 un 1989 för de jugoslaawsch Mannschap, bi de Mannschapseuropameesterschapen 1992 un 1997 för de kroaatsch Mannschap. Mit de Mannschap reck he 1983 un 1989 jewiels den tweeten Platz, in de Eenzelwertung reck he 1989 dat beste Eenzelergebnis an dat twee Nrett (tosommen mit  Aleksander Wojtkiewicz) as ok de beste Eloleistung vun all Deelnehmer.

In de de Saison 1989/90 speel he in de düütsch Schachbundsliga för den SK Zehlendorf an dat 2. Brett achter Michail Tal, in de öösterrieksch Schachbundsliga speel he van 2007 bit 2010 för *Holz Dohr*.

An den European Club Cup nehm he 1993 un 1994 mit den *HAŠK Mladost-Novogradnja Zagreb*, 1996 mit dem *ŠK Borovo Vukovar '91*, mit den he den tweeten Platz recken dee, un 2000 mit den *ŠK Bihac* deel.

Sie hööchste Elo-Tall weer 2570, wat he in’ Juli un Oktober 2002 recken dee. 

## Turniererfolge

*Warna 1974: 1. Platz
*Jugoslaawsche Meesterschap 1976: 1. Platz
*IBM Amsterdam 1977: 2. Platz
*Banja Luka 1983: 1.-3. Platz mit Speelman un Adorján
*Zagreb 1985: 2. Platz
*Wijk aan Zee B-Turnier 1986: 1. Platz
*Banja Luka 1987: 1.-2. Platz mit Ekström
*Solin 2000: 2. Platz
*Kroaatsch Meesterschap 2005: 1. Platz

## Weblenken

* Schachpartien vun Krunoslav Hulak up 365Chess.com (engelsch)

## Enkeld Nahwiesen
Veelzellers

De **Veelzellers** (wetenschoplich **Metazoa**, vun ooldgr. μετα *meta* „achternah“ un ζῷον *zóon* „Deert“) sünd en Taxon in de Zoologie. Dor weert all Gruppen vun Deerter in tohopenfaat, de ut mehr as een Zell bestahn doot. Hüdigendags sünd bi 1,2 Mio. Aarden vun veelzellige Deerter bekannt. Vunwegen, datt dor en ganzen Barg vun noch gor nich in de Wetenschop beschreven wurrn is, warrt annahmen, dat weern 10 bit 20 Mio. Aarden, de dat alltohopen gifft. Vun de bitherto bekannten Aarden maakt de Liddfööt (*Arthropoda*) dor mit um un bi een Mio. Aarden mehr as 80 % ut. Binnen de Liddföte stellt de Kävers un de Bottervagels tosamen de Hälft vun all Aarden. Weekdeerter sünd mit bi 100.000 bekannte Aarden hüdigendags de tweet gröttste Stamm. Tohopen mit de Liddföte maakt se 90 % vun all Aarden ut, de vundagen up'e Eer to finnen sünd. De Warveldeerter stellt 5 % vun de Aarden mank de Veelzellers. In wetenschoppliche Schriften weert *metazoa* hüdigendags faken as synonymen Begreep for Deerter (*Animalia*) bruukt. Tohopen for de Veelzellers un de eenzelligen Vertreders ut ehre Stammgrupp is 2002 dat nee Taxon Holozoa upmaakt wurrn.

## Kennteken
Kennteken vun de Veelzellers is nich bloß de Umstand, datt se ut allerhand Zellen tohopensett sünd. Man düsse Zellen hefft ok all annere Upgaven un verscheelt sik vun deswegen. So gifft dat al bi de Swammdeerter verschedene Zelltypen, de to'n Freten, to'n Aten (Kragenpietschenzellen) oder to'n Boon vun dat Skelett bruukt weert. Annere Kennteken sünd, datt de Geslechtszellen unnerscheedlich tostanne kaamt, datt de Spermien mit „Pietschen“ (Steerte) versehn sünd, datt de befrucht' Eizell dör Afsnören deelt warrt (Zelldeelen) un de Mitochondrien ehr Genom.

## Belege
Jean-Luc Molineris

**Jean-Luc Molineris** (* 25. August 1950 in Grenoble) is en ehmalger franzöösch  Radrennfohrer.

Molineris weer Profi van 1971 bit 1977 un is in disse Tiet mit so bekannt Radrennfohrer as  Joaquim Agostinho, Bernard Thévenet un Eddy Merckx in en Team. Sien Vader, Pierre Molineris, weer inst ok Beropsradrennfohrer. Molineris wunn in sien Karriere 9 Rennen, dorvan de beid Eerstutdragen vun dat Rennen Étoile de Bessèges.

## Wat he schafft hett
**1971**
*  Étoile de Bessèges

**1972**
* Étoile de Bessèges

**1974**
* 6. Deelstreck Deel A Tour de France
* Prix Ambert a Concarneau

**1976**
* GP de Peymeinade
* Paris–Bourges

## Weblenken
* Jean-Luc Molineris in der Datenbank vun Radsportseiten.net
Valeriu Streleț

**Valeriu Streleț** (* 8. März 1970 in Țareuca, Moldauische SSR, Sowjetunion) is en moldauischer Politiker un siet Juli 2015 vun Präsident Nicolae Timofti as Ministerpräsident vun de Republiek Moldau bestätigt. Siet 2009 is he PLDM-Afordneter un leit siet 2011 deren Parlamentsfraktschoon.

An’ 29. Oktober 2015 hett dat Parlament den Kabinett Streleț mit groot Mehrheit dat Misstroen utspraken.

## Privatleven
Streleț hett Geschichte, Wertschap un Politikwetenschap studeert. He is verheiraadt un hett veer Kinner

## Weblenken

## Enkeld Nahwiesen
Étoile de Bessèges

De **Étoile de Bessèges** (*Steern vun Bessèges*) is en Deelstreckenrennen för Radrennfohrer in Südfrankriek.

Dat siet 1971 utdragen Rennen find jedes Johr Anfang Februar statt. Dat fröhere  Eendagsrennen is mittlerwiel en Deelstreckenrennen wurrn un umfaat meest fiev Daagafsnitte. Dat Rennen wurrd an den östlichen Rand vun de spektakulär un temelk bargig  Cévennes-Region utdragen un führt över de Straaten rund um Bessèges un Marseille.

Siet 2005 hörrt de Steern vun Bessèges to de UCI Europe Tour un is in de Kategorie 2.1 instuuft.

De Franzoos Jean-Luc Molineris hett dat Rennen as Eerst wunnen un is ok de Rekordholler vun dit Rennen mit twee Siegen, as ok de Belgier Jo Planckeart un de Franzoos Jérôme Coppel.

## Weblenken
* 
* All Sieger up *radsport-seite.de*
* Dat Rennen in de Datenbank vun Radsportseiten.net
Geweevdeerter

**Geweevdeerter** (*Eumetazoa*), vun ooldgr. εὖ *eu* good, echt + μετά  *meta* (achter)nah + ζῷον *zóon*, Leevwesen, Deert) sünd Veelzellers mit Zellgeweev. Se weert ok Echte Veelzellers nömmt. Mol af vun de Swammdeerter un de Placozoa höört all Veelzellers to de Geweevdeerter. Adl et al. bruukt nich den Naam „Geweevdeerter“, man Animalia (Linnaeus, 1758) for düsse Grupp. 

## Kennteken
Dat Taxon vun de Geweevdeerter hett siene Kennteken in sunnerliche Zelltypen un echte Geweeve, as Sinnzellen, Nerven- oder Muskelgeweev. Epithel un annere Zellen sünd dör sunnerliche Zell-Zell-Verbinnen tohopenknütt, de heet „Gap Junctions“. Bi dat Wassen vun dat Embryo warrt de Zell dör Gastrulatschoon upspleten in twee Zellschichten (Kiemblöer), dat Entoderm un dat Ektoderm. 

## Binnere Systematik
As Grundlaag vun de Grupp vun de Geweevdeerter weert hüdigendags nich mehr de Neteldeerter ankeken, man de Ribbenquallen. Wo de Placozoa in de bioloogsche Systematik staht, is nich kloor. Fröher weern se tosamen mit de Swammdeerter as Geweevlose ankeken wurrn, man hüdigendags warrt annahmen, se weern mit de Neteldeerter verwandt. 

**Eumetazoa**&nbsp;
* Ribbenquallen (*Ctenophora*) 
** Placozoa  
** Neteldeerter (*Cnidaria*) 
** Tweesiedendeerter (*Bilateria*)
*** Oormünner (*Protostomia*)
*** Neemünner (*Deuterostomia*)

## Literatur
* Sina M. Adl, Alastair G. B. Simpson, Mark A. Farmer, Robert A. Andersen, O. Roger Anderson, John A. Barta, Samual S. Bowser, Guy Bragerolle, Robert A. Fensome, Suzanne Fredericq, Timothy Y. James, Sergei Karpov, Paul Kugrens, John Krug, Christopher E. Lane, Louise A. Lewis, Jean Lodge, Denis H. Lynn, David G. Mann, Richard M. McCourt, Leonel Mendoza, Øjvind Moestrup, Sharon E. Mozley-Standridge, Thomas A. Nerad, Carol A. Shearer, Alexey V. Smirnov, Frederick W. Spiegel, Max F. J. R. Taylor (2005): The New Higher Level Classification of Eukaryotes with Emphasis on the Taxonomy of Protists. Journal of Eukaryotic Microbiology 52 (5): 399-451
*Adl, S. M., Simpson, A. G. B., Lane, C. E., Lukeš, J., Bass, D., Bowser, S. S., Brown, M. W., Burki, F., Dunthorn, M., Hampl, V., Heiss, A., Hoppenrath, M., Lara, E., le Gall, L., Lynn, D. H., McManus, H., Mitchell, E. A. D., Mozley-Stanridge, S. E., Parfrey, L. W., Pawlowski, J., Rueckert, S., Shadwick, L., Schoch, C. L., Smirnov, A., Spiegel, F. W. (2012): The Revised Classification of Eukaryotes. Journal of Eukaryotic Microbiology 59: 429–514. 
* Hynek Burda, Gero Hilken, Jan Zrzavý: *Systematische Zoologie*. UTB, Stuttgart 2008, ISBN 978-3-8252-3119-4, S. 42.
* Wilfried Westheide, Reinhard Rieger: Spezielle Zoologie - Teil 1: Einzeller und Wirbellose Tiere, 2. Uplage, 2007, Elsevier, Spektrum Akademischer Verlag, München, ISBN 978-3-8274-1575-2

## Belege

Hynek Burda, Gero Hilken, Jan Zrzavý: Systematische Zoologie, UTB,  Stuttgart, 2008, ISBN 978-3-8252-3119-4, Siete 42

## Weblenken
Loobk

**Loobk** () is en lütten Oort in de Gemeen Solzhusen (Samtgemeen Solzhusen) in’n Landkreis Horborg, Neddersassen. De Oort höört polietsch al von öllers bi Solzhusen mit bi.

## Geografie

De Oort liggt in de Lümbörger Heid an de Luh.

De Naveröörd sünd Sneed un Weddermööd in’n Noorden, Veerhöben in’n Noordoosten, Westergellsen in’n Oosten, Röndahl in’n Süüdoosten, Luhmöhlen in’n Süden un Solzhusen in’n Süüdwesten.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Garlstörp in’n Kanton Garlstörp höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Vaagdie Garlstörp in dat Amt Winsen tohöört. Blots in de Johren 1852 bet 1859 hett Loobk för en Tied to dat Amt Solzhusen höört. Na 1885 weer dat in’n Kreis Winsen un is 1932 Deel von’n Kreis Horborg worrn.

De Oort is an’n 1. Juli 1972 as Deel von de Gemeen Solzhusen mit de Gemeenreform in Neddersassen an de nu gröttere Gemeen Solzhusen kamen.

### Inwahnertall

### Religion

Loobk is evangeelsch-luthersch präägt un höört to dat Kaspel von de Johannis-Kark in Solzhusen.

För de Kathoolschen is de St.-Maria-Kark in Äästörp tostännig, de siet 1. November 2014 to de Karkengemeen St. Petrus in Bookholt tohöört.

## Weertschop un Infrastruktur

### Verkehr

Loobk is över en lüttjere Straat mit Solzhusen verbunnen. Dor gifft dat Ansluss an de Landsstraten L&nbsp;234 un L&nbsp;216. De L&nbsp;234 löppt in’n Noorden na Gastää un denn na Winsen un in’n Süden över Puunsen na Amelkusen. De L&nbsp;216 geiht in’n Westen na Garlstörp un Niendörp un in’n Oosten över Westergellsen, Karkgellsen un Reppenstää na Lümborg. En lüttjere Straat gifft dat ans noch, de över Sneed un Weddermööd na Veerhöben geiht.

De nächste Autobahn is de Autobahn 7 (Afsnidd Hamborg–Hannover). De Opfohrt 40 Garlstörp liggt so negen Kilometer in’n Westen von Loobk an de L&nbsp;216.

De nächste Bahnhoff is so bi 14 Kilometer wied weg in’n Noordoosten de Bahnhoff Radbrouk an de Bahnlien Hamborg–Hannover. Von 1906 bet 1970 hett dat in de Neegd in Solzhusen ok en Bahnhoff mit Personenverkehr geven. De weer dree Kilometer wied weg in’n Süüdwesten.

## Footnoten
Sneed

**Sneed's Feed & Seed** betekent

* Sneed, Oort in de Gemeen Veerhöben in’n Landkreis Horborg, Neddersassen,
* Sneed Family, US-amerikaansche Country- un Rock’n’Roll-Grupp.

**Sneed** is de Familiennaam von

* Ed Sneed (* 1944), US-amerikaanschen Golfspeler,
* Harry Sneed (* 1940), US-amerikaanschen Software-Testexperte,
* John Sneed (1861–1898), US-amerikaanschen Baseballspeler,
* Joseph D. Sneed (1938-2020), US-amerikaanschen Physiker un Philosoph,
* Joseph Tyree Sneed (1920–2008), US-amerikaanschen Jurist,
* Sam Sneed (* 1968), Pseudonym von’n US-amerikaanschen Hip-Hop-Produzent un Rapper *Sam Anderson*,
* William Henry Sneed (1812–1869), US-amerikaanschen Politiker.

Kiek ok bi: Snee.
Heidenau

**Heidenau** betekent

* Heidenau, Gemeen in’n Landkreis Horborg, Neddersassen,
* Heidenau, Stadt in’n Landkreis Sassische Swiez-Oosterzgebirge, Sassen,
* Heidenau, düütschen Naam von de Stadt Niepołomice in de Woiwodschop Lüttpolen, Polen,
* Reifenwerk Heidenau, Ünnernehmen ut Heidenau, Sassen.

Kiek ok bi: Heydenau.
Gehrden (Landkreis Horborg)

**Gehrden** () is en Dörp in de Gemeen Winsen in’n Landkreis Horborg, Neddersassen. De Oort billt binnen de Gemeen Winsen en Oortschop mit egen Oortsvörsteiher.

## Geografie

De Oort liggt an’n Rand von de Masch von de Elv. Dör Gehrden flütt de Diekgraven, de in’n Ashuser Möhlendiek münnt.

De Naveröörd sünd Hoopt in’n Noorden, Stöckt in’n Noordoosten, Winsen in’n Oosten, Grevelau in’n Süüdoosten, Scharmbääk in’n Süden, Ashusen in’n Süüdwesten un Achterdiek un Stell in’n Noordwesten.

## Historie

Gehrden kummt 1478 as *tho den Geerden* toeerst in de Oorkunnen vör. To de Tied weer dat noch keen Oort, man blots de Naam von en Floorstück. De eersten Hüüs sünd eerst 1769 anleggt worrn, as dat Hartogdom Bruunswiek-Lümborg dor söss Buurnsteden ansiedelt hett. Disse eersten Hüüs legen an de Straat *Saatgehrden*. Eerst later sünd denn de Hüüs an’n *Gehrdener Diek* anleggt worrn, de beter vör Hoogwater seker weren. De Oort is in de eerste Tied deelwies ok noch *Herrengehrden* nöömt worrn.

In’n Eersten Weltkrieg sünd söss Soldaten ut Gehrden fullen oder vermisst un in’n Tweten Weltkrieg acht.

### Verwaltungsgeschicht

In de Franzosentied von 1810 bet 1814 hett de Oort to de Mairie Flegenbarg in’n Kanton Winsen höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Vaagdie Neeland in dat Amt Winsen tohöört. Na 1885 weer dat in’n Kreis Winsen un 1932 is dat Deel von’n Kreis Horborg worrn.

De Oort is an’n 1. Juli 1972 mit de Gemeenreform in Neddersassen Deel von de Gemeen Winsen worrn.

### Inwahnertall

### Religion

Gehrden is evangeelsch-luthersch präägt un höört to dat Kaspel von de Marien-Kark in Winsen.

För de Kathoolschen is de Goden-Hirt-Kark in Winsen tostännig.

### Oortsvörsteihers

* opstunns: Jürgen Andersen

### Wapen

Dat Wapen von Gehrden wiest op gollen Grund söss gröne Dreeecken.

## Kultur

En Denkmaal för de Fullenen ut de twee Weltkrieg’ steiht in Gehrden an de Hauptstraat.

### Verenen

De Sportvereen MTV Ashusen-Gehrden is 1908 grünnt worrn.

## Weertschop un Infrastruktur

### Verkehr

Dör Gehrden löppt de Kreisstraat 86 (fröher Bundsstraat 4), de in’n Noordwesten över Achterdiek un Stell na Maschen geiht un in’n Süüdoosten na Winsen. Dor gifft dat Ansluss an de Landsstraaten L&nbsp;234 un L&nbsp;217. Von de K&nbsp;86 geiht na Süden de K&nbsp;8 af, de över Ashusen un Scharmbääk na Parrns geiht.

De nächste Autobahn is de Autobahn 39 (Afsnidd Hamborg–Lümborg). De Opfohrt 3 Winsen-West liggt so dree Kilometer in’n Süüdwesten von Gehrden an de K&nbsp;8.

De nächste Bahnhoff is en knappen Kilometer wied weg in’n Westen de Bahnhoff Ashusen an de Bahnlien Hamborg–Hannover.

## Footnoten
Scharmbeck

**Scharmbeck** is de hoochdüütsche Naam von

* Scharmbeek, Oort in de Gemeen Oosterholt-Scharmbeek in’n Landkreis Oosterholt, Neddersassen,
* Scharmbääk, Oort in de Gemeen Winsen in’n Landkreis Horborg, Neddersassen.
Hollenbeek

**Hollenbeek** betekent

* Hollenbeek, Oort in de Gemeen Harsfeld in’n Landkreis Stood, Neddersassen,
* Hollenbeek, Oort in de Gemeen Hollenbeek in’n Kreis Hartogdom Loonborg, Sleswig-Holsteen,
* Hollenbeek, Oort in de Gemeen Behlendörp in’n Kreis Hartogdom Loonborg, Sleswig-Holsteen,
* Hollenbeek, Oort in de Gemeen Rendswühren in’n Kreis Plöön, Sleswig-Holsteen.